I 1957 hadde han sin første soloutstilling i New York. Her stilte han ut ekspresjonistiske malerier. Det tok ikke lang tid før Judd var på vei vekk fra maleriet som uttrykksform, og isteden valgte å konsentrere seg om skulpturelle installasjoner. Han søkte renhet rundt et konstruert objekt og i rommet som omgav det, og ønsket å oppnå en demokratisk presentasjon uten noe form for komposisjonelt hierarki.